Juunialguse palavad ilmad korraldasid elu meie Kristiine-kodus täielikult ümber. Ühel rõdul elanud jalgrattad pidid endale leidma kohad tubades ning teise rõdu pesunöörid pidid end samuti koomale võtma. On ju ütlemata mõnus rõdul päevitada - päike paistab sinna isegi pärast tööpäeva lõppu ja nii sain  ka mina end kohe esimeste päikseliste ilmadega ilusaks pruuniks.